Na podlagi 131., 129. člena, v povezavi s 124. členom Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26), 13. in 42. člena Zakona o uvajanju naprav za proizvodnjo električne energije iz obnovljivih virov energije (Uradni list RS, št. 78/23, 95/24, 77/25 in 112/25 – ZSROVE-1) in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K, 83/25 – ZOUL in 10/26) ter 19. člena Statuta Občine Brežice (Uradni list RS, št. 100/21 in 37/25) je Občinski svet Občine Brežice na x. redni seji dne xxx sprejel


O D L O K 
o Občinskem podrobnem prostorskem načrtu za umestitev fotonapetostne naprave Brezje


I. SPLOŠNE DOLOČBE 
1. člen 
(podlaga in predmet OPPN) 

(1) S tem odlokom se sprejme Občinski podrobni prostorski načrt za umestitev fotonapetostne naprave Brezje (v nadaljnjem besedilu: OPPN), ki ga je izdelalo podjetje ARPLAN, arhitektura in urbanizem, d.o.o., pod številko projekta OPPN-05/25.

(2) Podlage za izdelavo OPPN so 13. in 42. člena Zakona o uvajanju naprav za proizvodnjo električne energije iz obnovljivih virov energije (Uradni list RS, št. 78/23, 95/24, 77/25 in 112/25 – ZSROVE-1), 3.č člena Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D, 79/17, 44/22, 78/23 – ZUNPEOVE in 100/25) in 131. člen Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu: ZUreP-3).
(3) OPPN je v prostorskem informacijskem sistemu objavljen pod identifikacijsko številko 6496. 

(4) OPPN se sprejme ob upoštevanju Odloka o občinskem prostorskem načrtu Občine Brežice (Uradni list RS, št. 41/19 – uradno prečiščeno besedilo, 80/21 in 11/25). 


2. člen
(vsebina in oblika OPPN)

(1)	OPPN vsebuje tekstualni in grafični del. Izdelan je v digitalni in analogni obliki. 
(2)	Grafični del OPPN obsega naslednje grafične načrte: 
1.	Izsek iz OPN								1:5000
2.	Geodetski načrt z mejo območja urejanja				1:1000
3.	Zemljiškokatastrski načrt z mejo območja urejanja 			1:1000
4.	Situacija obstoječega stanja						1:1000
5.	Zazidalna situacija							1:1000
6.	Zbirna situacija infrastrukture						1:1000	
7.	Zbirna situacija infrastrukture						1:1000	
8.	Prerez A-A, B-B, C-C, D-D						1:1000
9.	Prikaz regulacijskih elementov z zakoličbo				1:1000
10.	Načrt gradbene parcele z zakoličbo					1:1000
11.	Vplivi in povezave s sosednjimi območji	      		            1:5000
12.	Varstvo pred naravnimi in drugimi nesrečami			1:1000



II. OBMOČJE UREJANJA IN PROSTORSKE UREDITVE

[bookmark: _4xjczy8glxuo]3. člen 
[bookmark: _l4s3vl2c1msq](namen OPPN in načrtovana ureditev)
(1) S tem OPPN se, z namenom doseganja ciljev na področju rabe obnovljivih virov energije, trajnostnega razvoja prostora ter večnamenske rabe kmetijskih zemljišč, podrobneje načrtuje umestitev v prostor fotonapetostne naprave Brezje (v nadaljnjem besedilu: FN Brezje).
(2) Načrtovana FN Brezje obsega:
· fotonapetostno elektrarno nazivne moči 1,6 MW,
· priključno moč oddaje v elektroenergetsko omrežje 1,25 MW,
· baterijski hranilnik električne energije (v nadaljevanju BHEE) z načrtovano močjo 1,25 MW ter kapaciteto 5 MWh 
· pripadajočo transformatorsko postajo (v nadaljevanju TP) 2x 630 kVA,
· interno elektroenergetsko in telekomunikacijsko infrastrukturo, 
· dostopne in vzdrževalne poti ter druge pripadajoče ureditve.
(3) Fotonapetostna naprava je zasnovana kot talna agrofotovoltaika, ki omogoča sočasno rabo zemljišča za proizvodnjo električne energije in obvezno primarno kmetijsko dejavnost (paša drobnice ali/in vzdrževanje travne ruše – ročna košnja trave). 
[bookmark: _bd6bpbilj8j9]4. člen 
[bookmark: _xvskp7kyw4tz](območje urejanja)
(1) Območje OPPN je na severnem robu naselja Brezje pri Veliki Dolini, v občini Brežice, na vzhodni strani lokalne ceste LC 024192 Velika Dolina – Brezje – Ponikve.
(2) Območje OPPN zajema del zemljišča parcele št. 1144/9, k.o. 1310 Nova vas. Območje se skladno z nadrejenim prostorskim aktom OPN nahaja v prostorski enoti z oznako PREN-14: Mokrice Ponikve osnovne namenske rabe K – kmetijska zemljišča. Boniteta zemljišča je 33.
(3) Območje OPPN obsega površino približno 2,25 ha.
(4) Fotonapetostna naprava se umešča na vzhodni del parcele, medtem ko se zahodni del ohranja, kot prehodni zeleni prostor med cestnim robom in območjem energetske ureditve.
5. člen
(vplivi in povezave s sosednjimi območji)
(1) Med obstoječo pozidavo in območjem FN se vzpostavi zeleni pas sadnih dreves.Zaradi bližine posameznih stanovanjskih objektov na zahodni strani območja OPPN in vizualnega vpliva FN Brezje nanje, se zagotovi odmik fotonapetostnih modulov od stanovanjskih objektov in se vzpostavi dodatni zeleni pas med območjem naprave in poselitvijo. 
(2) Načrtovana ureditev se funkcionalno navezuje na obstoječo infrastrukturo:
· Navezava na lokalno cesto LC 024192, ki poteka na parc. št. 2003, k.o. 1310 Nova vas, preko katere je zagotovljen dostop do območja,
· navezava na obstoječe elektroenergetsko omrežje, na SN izvod DV Cirnik 822 (RTP Podgračeno steber D87/27), preko parc. št. 2003, 2011 ,1998, 527/15, vse k.o. 1310 Nova vas in parcele št. 896/19 ter 896/12, k.o. 1309 Koritno
· Priključitev na telekomunikacijsko omrežje, na parc. št. 2011 k:o. 1310 Nova vas, ki poteka ob lokalni cesti. 
(3) Načrtovana fotonapetostna naprava ne povzroča pomembnih negativnih vplivov na naravne vrednote, kulturno dediščino, vodni režim, krajinsko prepoznavnost območja, saj se umešča na lokacijo z nizko vidno izpostavljenostjo v prostoru.
(4) Ureditve se načrtujejo in izvajajo tako, da ne poslabšujejo prostorskih, funkcionalnih in bivalnih razmer na sosednjih območjih ter da se ohranja obstoječa raba prostora in dostopnost zemljišč.
(5) Na robovih območja se zagotovi zasaditev avtohtone drevesne in grmovne vegetacije za zmanjšanje vizualnih vplivov, obstoječa vegetacija pa se v največji možni meri ohranja. Posegi ne smejo negativno vplivati na krajinsko strukturo in vedute prostora.
 
6. člen 
(funkcionalna zasnova)
(1) Območje OPPN je dostopno z obstoječe lokalne ceste LC 024192 Velika Dolina – Brezje – Ponikve, preko katere se zagotavlja dovoz do območja fotonapetostne naprave. Znotraj območja se uredi vzdrževalno-intervencijska pot, ki poteka ob robu območja in omogoča dostop do vseh elementov naprave.
(2) Fotonapetostna naprava Brezje je sestavljena iz:
· fotonapetostnih modulov, nameščenih v zaporednih vrstah na kovinsko nosilno konstrukcijo,
· razsmernikov, nameščenih na konstrukciji ali v njeni neposredni bližini, ki pretvarjajo enosmerni tok v izmenični tok,
· DC in AC kabelskih povezav med posameznimi elementi sistema,
· baterijskega hranilnika električne energije (v nadaljnjem besedilu: BHEE), nameščenega v tipskem objektu,
· transformatorske postaje (v nadaljnjem besedilu: TP), ki omogoča priključitev na distribucijsko elektroenergetsko omrežje,
· podzemnih elektroenergetskih in komunikacijskih vodov,
· merilnih in zaščitnih naprav za obratovanje sistema.
(3) Fotonapetostni moduli so nameščeni na kovinsko podkonstrukcijo, ki je točkovno sidrana v tla brez izvedbe masivnih betonskih temeljev. Konstrukcija omogoča minimalen poseg v tla, prilagoditev konfiguraciji terena, dvignjeno postavitev modulov, ki omogoča nadaljnjo kmetijsko rabo zemljišča.
(4) Razporeditev modulov je zasnovana v vzporednih vrstah z ustreznimi medsebojnimi razmiki, ki omogočajo: preprečevanje senčenja med vrstami, dostop za vzdrževanje, nemoteno izvajanje kmetijske dejavnosti (paša, košnja).
(5) Na severozahodnem delu območja OPPN se na skupnem platoju uredi prostor za TP in BHEE. Plato se utrdi (npr. asfalt ali utrjena površina), ogradi in opremi z ustreznimi tehničnimi elementi za varno obratovanje.
(6) Okoli območja fotonapetostne naprave se uredi vzdrževalna pot širine najmanj 3,0 m, ki poteka ob severnem, vzhodnem in južnem robu območja ter se navezuje na priključek na lokalno cesto.
(7) Ob robovih območja se ohranja in dopolnjuje obstoječa vegetacija. Na delu območja proti stanovanjskim objektom se uredi dodatni zeleni pas z zasaditvijo dreves in grmovnic, ki zmanjšujejo vizualne vplive, zagotavljajo prostorski prehod med različnimi rabami prostora ter izboljšujejo krajinsko integracijo ureditve.
(8) Območje fotonapetostne naprave se ogradi z varovalno ograjo.
7. člen
(vrste dopustnih objektov glede na namen)
(1) V skladu s predpisi, ki urejajo razvrščanje in klasifikacijo objektov je na celotnem območju OPPN dopustna gradnja naslednjih objektov:
– 2 Gradbeni inženirski objekti, od teh:
– 21121 Lokalne ceste in javne poti, nekategorizirane ceste in gozdne cest in sicer: prometne površine zunaj vozišča in servisne prometne površine
– 22 Cevovodi, komunikacijska omrežja in elektroenergetski vodi
– 23 Industrijski kompleksi, od teh:
– 23021 Elektrarne in drugi energetski objekti  
- 23022  Hranilniki električne energije 
– 24 Drugi gradbeni inženirski objekti, od teh:
– 24205 Objekti za preprečitev zdrsa in ograditev, od teh ograje– 24208 Drugi gradbeni inženirski objekti, ki niso uvrščeni drugje. 
(2) Na območju urejanja so glede na zahtevnost dopustni zahtevni, manj zahtevni, nezahtevni in enostavni objekti.
(3) Poleg objektov, navedenih v prvem odstavku tega člena, so dovoljeni tudi objekti, ki se ne klasificirajo, kot je npr. priključek. 

8. člen
(vrste dopustnih dejavnosti)
(1) Na območju OPPN je skladno s predpisom, ki določa klasifikacijo dejavnosti dopustno izvajanje naslednjih dejavnosti):

– (D) OSKRBA Z ELEKTRIČNO ENERGIJO, PLINOM IN PARO
35.119 Druga proizvodnja električne energije,
35.12 Prenos električne energije  

A KMETIJSTVO IN LOV, GOZDARSTVO, RIBIŠTVO 
01 Kmetijska proizvodnja in lov ter z njima povezane storitve
01.19 Pridelovanje cvetja in drugih enoletnih rastlin
01.450 Reja drobnice
01.470 Reja perutnine 
01.500 Mešano kmetijstvo 

(2) Kmetijska dejavnost se na območju OPPN ohranja kot osnovna raba prostora in se izvaja sočasno z energetsko dejavnostjo, pri čemer mora biti omogočeno nemoteno izvajanje paše ali košnje.

9. člen
(vrste gradenj in drugih posegov) 

Na območju OPPN so dopustne vse vrste gradenj, ki so v povezavi z gradnjo in obratovanjem fotonapetostne naprave, TP in BHEE. 

11. člen
(fotonapetostni moduli, transformatorska postaja (TP) in baterijski hranilnik električne energije BHEE) 
(1) Tipologija: 
- prostostoječi moduli v vzporednih vrstah, 
- prostostoječa objekta TP in BHEE. 
(2) Lega: znotraj območja, ki je opredeljeno z gradbeno mejo. 
(3) Tlorisna velikost: 
- prilagajajo se tipu in naklonu fotonapetostnih modulov, tipu TP in BHEE,
- med vrstami fotonapetostnih modulov se omogoči razmik, ki zagotavlja dostop za vzdrževanje in zadostno osončenost posameznih modulov, oziroma preprečevanje medsebojnega senčenja. 
(4) Višina: do 4,0 m od terena, spodnji rob fotonapetostnih modulov se dvigne od terena najmanj 0,8 m.
(5) Orientacija fotonapetostnih modulov: v smeri proti jugu. 
(6) Naklon fotonapetostnih modulov: do 35°. 
(7) Konstrukcija: 
· fotonapetostni moduli se namestijo na kovinsko konstrukcijo, ki je sidrana v tla. 
· TP in BHEE: tipski objekti. 
(8) Kapaciteta/moč: 
· fotonapetostna naprava: 1,6 MW, 
· TP: 2 × 630 kVA, 
· BHEE: 5 MWh
(9) Oblikovanje: 
- skladno s tehnološkimi zahtevami, 
- uporaba fotonapetostnih modulov z zmanjšanim odbojem svetlobe, 
- uporaba nevpadljivih barv in naravnih materialov, 
- TP in BHEE je dopustno, da se jih zastre s hortikulturno zasaditvijo.

12. člen
(ureditev okolice glavnega in spremljajočih objektov)
(1) Dopustna je postavitev fotonapetostnih modulov v raščeni teren s sidranjem.
(2) Prepovedani so večji zemeljski posegi v obliki odkopov in nasutja terena razen zemeljskih posegov za ureditev platoja za postavitev TP in BHEE ter dostopa na gradbeno parcelo. 
(3) Ohranjajo se travnate površine za košnjo in/ali pašo drobnice. 
(4) Preprečuje se zaraščanje in širjenje invazivnih tujerodnih vrst. 
(5) Obstoječa vegetacija na robovih območja se v največji meri ohranja. 
(6) Dodatna zasaditev z avtohtonimi drevesnimi in grmovnimi vrstami se izvede na: 
· na zahodnem obrobju območja OPPN, in sicer: na območju med obstoječimi stanovanjskimi hišami in območjem fotonapetostnih modulov ter med lokalno cesto in območjem fotonapetostnih modulov,
· na južnem obrobju, med obstoječo zasaditvijo;
· na območju, ob severni meji OPPN, 
· na območju postavitve TP in BHEE.  
(7) V primeru odstranitve obstoječe zelene bariere na južnem robu izven meje OPPN je treba zagotoviti nadomestno zasaditev ob južni meji znotraj območja OPPN, skladno z usmeritvami iz dokumenta Krajinska zasnova za občinski prostorski načrt za umestitev fotonapetostne naprave Brezje (št. projekta 61/25, Razvojni center PLANIRANJE d.o.o. Celje, marec 2026), pri čemer se uporabi avtohtona drevesna in grmovna vegetacija za vzpostavitev vizualne in funkcionalne zaščitne bariere.
13. člen
(ograje)

(1) Lega: ob meji gradbene parcele in po potrebi okoli platoja za TP in BHEE.  
(2) Višina: do 2,2 m. 
(3) Oblikovanje: dopustna je transparentna žičnata ograja, ki je nevpadljiva v prostoru. 
III. ZASNOVA PROJEKTNIH REŠITEV PROMETNE, ENERGETSKE, KOMUNALNE IN DRUGE GOSPODARSKE INFRATSRUKTURE IN OBVEZNOSTI PRIKLJUČEVANJA OBJEKTOV NANJO

14. člen
(skupne določbe)
Na območju OPPN ni evidentirane gospodarske javne infrastrukture, ki bi jo bilo zaradi izvedbe načrtovane ureditve potrebno prestaviti ali odstraniti.
15. člen
(elektroenergetsko omrežje)
(1) Fotonapetostna naprava Brezje se priključi na distribucijsko elektroenergetsko omrežje preko nove transformatorske postaje TP 20/0,4 kV Brezje pri Veliki Dolini, ki se umesti na severnem delu območja OPPN, ob lokalni cesti JP 024192.
(2) Priključitev nove TP 20/0,4 kV Brezje pri Veliki Dolini na obstoječi srednje napetostni 20 kV nadzemni daljnovod DV Cirnik: 822 (razdelilno transformatorska postaja Podgračeno), in sicer na stebru D87/27, se izvede preko novega podzemnega srednje napetostnega kablovoda.
(3) Novi SN priključni kablovod se izvede podzemno, po trasi, ki poteka pretežno ob robu obstoječih javnih cest in po kmetijskih zemljiščih, z minimalnimi posegi v prostor. Izvede se s kablom tipa 3 × NA2XS(F)2Y 1×150 mm², položenim v predpisani globini, pri čemer se na mestih križanj z infrastrukturo ali vozišči izvede dodatna mehanska zaščita (npr. zaščitne cevi).
(4) Nova transformatorska postaja Brezje pri Veliki Dolini je tipske izvedbe 20/0,4 kV, z močjo do 2 × 630 kVA in vključuje vso potrebno srednje napetostno in nizko napetostno opremo za obratovanje fotonapetostne naprave.
16. člen
(elektronsko komunikacijsko omrežje) 

(1) Ohranja se obstoječi telekomunikacijski vod, ki poteka ob lokalni cesti. 
(2) Območje OPPN se priključuje na obstoječi TK vod pri platoju za TP in BHEE. 
(3) Na območju priključka interne vzdrževalne poti na lokalno cesto se zaščiti obstoječi TK vod. 

17 člen
(prometno omrežje)
(1) Dostop na območje OPPN se uredi z obstoječe lokalne ceste LC 024192 Velika Dolina – Brezje – Ponikve.
(2) Priključek na javno lokalno cesto se uredi v širini najmanj 3,0 m. 
(3) Na območju OPPN se uredi interna vzdrževalna pot, ki je v makadamski ali travnati izvedbi, širine najmanj 3,5 m in ki omogoča dostop do vseh delov fotonapetostne naprave ter intervencijski dostop. 

18. člen
(odvodnjavanje padavinskih voda)

(1) Odvajanje padavinskih voda se uredi razpršeno s ponikanjem znotraj območja OPPN, pri čemer umeščanje ponikalnic ni dovoljeno.
(2) Odvajanje padavinskih voda s platoja za TP in BHEE ne sme biti speljano na vozišče javne ceste, temveč se mora v celoti urediti znotraj območja OPPN.
IV. REŠITVE IN UKREPI ZA VAROVANJE OKOLJA

19. člen
(varstvo kulturne dediščine)
Na območju OPPN in v območju njegovih vplivov ni evidentiranih enot kulturne dediščine, vpisane v register nepremične kulturne dediščine.

20. člen
(ohranjanje narave in krajine)
Na območju OPPN ni evidentiranih naravnih vrednot ali zavarovanih območij narave, zato posebni varstveni režimi niso potrebni.
21. člen
(varstvo krajinskih značilnosti)
(1) Ohranja se obstoječa konfiguracija terena z minimalnim potrebnim nasutjem na območju platoja TP in BHEE.
(2) Ohranja se obstoječa vegetacija ob obrobju meje znotraj OPPN.
(3) Dodatne zasaditve se izvedejo z avtohtonimi vrstami. 
(4) Premoščanje višinskih razlik se izvede z brežinami. 
22. člen
(varstvo plodne zemlje)
(varstvo plodne zemlje in zaščitni ukrepi)
(1) Pri izvajanju zemeljskih del se plodna zemlja odstrani, ločeno deponira in zaščiti pred degradacijo ter se po končanih delih uporabi za ureditev zelenih površin ali za sanacijo degradiranih površin.
(2) Deponiranje plodne zemlje se izvede na način, da se ohranjajo njene rodovitne lastnosti in preprečuje erozija, zbitost ali onesnaženje.
(3) Pri gradnji, obratovanju in vzdrževanju objektov je treba izvajati ukrepe za preprečevanje onesnaženja tal in voda, zlasti zaradi morebitnega razlitja ali uhajanja goriv, olj ali drugih škodljivih snovi.
(4) Na območju OPPN se ne sme skladiščiti ali uporabljati nevarnih snovi na način, ki bi lahko povzročil onesnaženje tal ali podzemnih voda.
(5) V primeru razlitja ali uhajanja škodljivih snovi je treba takoj izvesti ukrepe za omejitev širjenja onesnaženja, odstranitev onesnažene zemljine ter sanacijo območja.
(6) Po končani gradnji ali prenehanju obratovanja je treba vse prizadete površine sanirati in vzpostaviti v stanje, ki omogoča nadaljnjo kmetijsko rabo.
23. člen
(varstvo voda)
Na območju OPPN ni vodovarstvenih območij in območje ni poplavno ogroženo. 
24. člen
(varstvo zraka)
Fotonapetostna naprava med obratovanjem ne povzroča emisij snovi v zrak.
25. člen
(varstvo pred hrupom)
Obratovanje fotonapetostne naprave ne povzroča emisij hrupa.
26. člen
(varstvo zdravja ljudi)
(1) Načrtovana ureditev ne povzroča vplivov na zdravje ljudi, saj ne vključuje emisij nevarnih snovi, sevanja ali hrupa nad dopustnimi vrednostmi.
(2) Vsi elementi fotonapetostne naprave morajo biti izvedeni v skladu s tehničnimi predpisi, ki zagotavljajo varno obratovanje.
27. člen
(ohranjanje kmetijske dejavnosti)
(1) Na območju OPPN se ohranja kmetijska raba kot osnovna raba prostora, ki se izvaja sočasno z energetsko dejavnostjo v obliki agrofotovoltaike.
(2) Po izvedbi fotonapetostne naprave se zemljišče uporablja kot trajni travnik, namenjen ekstenzivni reji drobnice, zlasti ovac ali koz, ter drugim oblikam vzdrževanja travne ruše.
(3) Zasnova fotonapetostne naprave mora omogočati:
	- primarno kmetijsko proizvodnjo (paša drobnice, košnja trave),
- nemoteno gibanje živali pod in med moduli,
-izvajanje paše ali košnje,
- dostop za nadzor in upravljanje kmetijske dejavnosti,
- ohranjanje trajne travne ruše brez intenzivnih mehanskih posegov.
(4) Vzdrževanje vegetacije na območju OPPN se izvaja predvsem z naravnimi načini, zlasti s pašo, ter po potrebi s košnjo, pri čemer se preprečuje zaraščanje in širjenje invazivnih rastlinskih vrst.
(5) Kmetijska dejavnost na območju OPPN mora biti organizirana tako, da:
-ne ovira delovanja fotonapetostne naprave,
-ne povzroča poškodb infrastrukture,
-ne posega izven območja OPPN.
(65) Po odstranitvi fotonapetostne naprave se na zemljišču vzpostavi prejšnje stanje kmetijske rabe.
28. člen
(parcelacija)
Na območju OPPN se oblikuje ena gradbena parcela, meja katere poteka po meji OPPN in je skladna z grafičnim načrtom ter zakoličbenimi točkami, določenimi v kartografskem delu OPPN.
V. [bookmark: _fjhmjvc1r8og]REŠITVE IN UKREPI ZA OBRAMBO TER ZA VARSTVO PRED NARAVNIMI IN DRUGIMI NESREČAMI

29. člen
(varstvo pred poplavami, plazljivost, erozija)
(1) Območje OPPN se nahaja izven poplavno ogroženih območij. Ureditve se načrtujejo tako, da se ne poslabša obstoječi režim odvodnjavanja ter da se padavinske vode ne odvajajo koncentrirano.
(2) Območje posega se delno nahaja na območju verjetnosti pojavljanja zemeljskih plazov (plazljivost), vendar na lokaciji niso ugotovljeni znaki nestabilnosti terena, kakor izhaja iz POROČILA O GEOLOŠKO - GEOMEHANSKI SESTAVI TAL za gradnjo fotonapetostne elektrarne Brezjeza OPPN, ki ga je izdelal GEOSTERN, d.o.o., marec 2026). Posegi se izvajajo na način, da se ohranja obstoječa stabilnost pobočja, skladno z geološko-geomehanskim elaboratom.
(3) Stabilnost terena se zagotavlja z naslednjimi ukrepi:
– izvajanje minimalnih posegov brez večjih izkopov, nasipov ali preoblikovanja terena,
– temeljenje konstrukcije s točkovnimi temelji ali vijačnimi piloti z vpetjem v kompaktno kamninsko podlago,
– izvajanje izkopov v suhem vremenu ter preprečevanje zastajanja vode na terenu,
– ureditev začasnega odvodnjavanja v času gradnje,
– razpršeno odvajanje padavinskih voda po terenu brez koncentriranega odtekanja,
– prepoved izvedbe ponikovalnic,
– po zaključku del izravnava in zatravitev vseh prizadetih površin.
(4) Pred začetkom temeljenja mora temeljna tla pregledati pooblaščeni geomehanik. Po potrebi se zagotovi občasni nadzor stabilnosti terena v času obratovanja.
(5) Varstvo pred erozijo se zagotavlja z naslednjimi ukrepi: 
· zagotovi se razpršeno odvajanje meteornih voda po terenu brez koncentriranih iztokov,
· travne ruše se na celotnem območju ohranjajo in redno vzdržujejo,
· prepovedani so večji posegi v relief oziroma večji nasipi in preoblikovanja terena po izvedbi elektrarne,
· po potrebi se z zatravitvijo oziroma z nasutjem drobnega prodca ali kamnitega drobirja izvede lokalna utrditev najbolj izpostavljenih območij pod kapnimi robovi modulov,
· sprotno se spremlja stanje terena ter se po potrebi izvedejo dodatni manjši protierozijski ukrepi v primeru lokalnega spiranja tal,
· zagotovi se izvedba začasnega odvodnjavanja meteornih voda v času gradnje skladno z geološko-geomehanskim poročilom.

30. člen
(seizmološke zahteve)
(1) V skladu z veljavno karto projektnega pospeška tal je na območju OPPN določen projektni pospešek tal 0,300 g. 
(2) Pri projektiranju in gradnji objektov in naprav se zagotavlja potresna odpornost skladno z veljavno zakonodajo s področja mehanske odpornosti in stabilnosti objektov.

31. člen
(požarno varstvo)
(1) Potencialno nevarnost za nastanek požara predstavlja človeški faktor, morebitne napake na elektroenergetskih napravah in inštalacijah ali izredni vremenski pojavi (npr. udar strele).
(2) Za zagotovitev požarne varnosti se zagotovijo ustrezni ukrepi za preprečevanje: 
- nastanka in širjenja požara, vključno s pravilno uporabo električnih naprav in napeljav, 
- poškodb elektroinštalacij, njihovo strokovno izvedbo in rednim vzdrževanjem ter izvedbo zaščite pred udarom strele, 
- kajenja in uporabo odprtega ognja.
(3) Pri načrtovanju in izvedbi se zagotovijo ustrezni odmiki med posameznimi elementi fotonapetostne naprave ter odmiki od meje parcel in obstoječih objektov, z namenom preprečitve širjenja požara na sosednja zemljišča in objekte.
(4) Zagotovijo se neovirani in varni dovozi in dostopi za intervencijska vozila do vseh delov fotonapetostne naprave, transformatorske postaje in baterijskega hranilnika električne energije. 
(5) Za potrebe gašenja požara se požarna voda zagotovi z gasilskimi cisternami. 
(6) Transformatorska postaja in baterijski hranilnik električne energije morata biti umeščeni in izvedeni tako, da je zagotovljena požarna varnost, vključno z ustreznimi odmiki in dostopnostjo za intervencijo. 
(7) Dostop za gasilce se zagotavlja preko obstoječega priključka z lokalne ceste ter po vzdrževalni poti in internih dostopnih poteh znotraj območja OPPN.

32. člen
(zračni promet)
Pri načrtovanju in izvedbi fotonapetostne naprave se upoštevajo pogoji, ki zagotavljajo, da odboji svetlobe ne povzročajo vplivov na zračni promet. 
VI. NAČRT PARCELACIJE
33. člen
(javno dobro)
[bookmark: _ma2ws4289k50]Na območju OPPN ni javnega dobra. 
VII. ETAPNOST IZVEDBE PROSTORSKE UREDITVE IN DRUGI POGOJI ZA IZVAJANJE OPPN
[bookmark: _dsu0im771x9x]
34. člen 
[bookmark: _f3tvqqebmzc](etapnost)
Fotonapetostno napravo in spremljajoče objekte, naprave ter zunanje ureditve je dopustno izvajati etapno, pri čemer posamezne etape predstavljajo funkcionalno zaključene celote.
[bookmark: _il1doj5gzl1y]35. člen
[bookmark: _5senvi811r8g](obveznosti investitorja in izvajalca)
(1) V času gradnje se zagotovi organizacija gradbišča in prometnih površin tako, da ne prihaja do onesnaževanja ali poškodovanja javne lokalne ceste. 
(2) Zagotovijo se vsi potrebni varnostni ukrepi in ustrezna organizacija gradbišča, da se prepreči onesnaževanje okolja, poškodbe tal ter negativni vplivi na sosednja zemljišča in infrastrukturo.
(3) Po končani gradnji se odstranijo vsi začasni objekti, deponije materiala in drugi provizoriji, vse z gradnjo prizadete površine pa se sanirajo, izravnajo in krajinsko uredijo.
(4) Po zaključku obratovanja fotonapetostne naprave je investitor dolžan odstraniti vse objekte in naprave ter zemljišče vzpostaviti v stanje, ki omogoča nadaljnjo kmetijsko rabo.
[bookmark: _x3wnnrjpdinq]36. člen
[bookmark: _i2vrcmsxunuo](dopustna odstopanja od načrtovanih rešitev)
(1) Dopustno je odstopanje od tehnologije, tehničnih rešitev, zmogljivosti, tlorisne velikosti in fotonapetostne naprave, transformatorske postaje in baterijskega hranilnika električne energije ob naslednja pogoja, in sicer da se:
· pridobijo pozitivna mnenja pristojnih nosilcev urejanja prostora in Občine Brežice, 
· ne poslabšajo prostorski, okoljski in varnostni pogoji iz tega odloka. 
(2) Dopustna so odstopanja od funkcionalne zasnove, razporeditve modulov, priključitve na elektroenergetsko omrežje, če se pri nadaljnjem projektiranju pridobijo rešitve, ki so primernejše s funkcionalnega, oblikovalskega, okoljevarstvenega ali ekonomskega vidika oziroma upoštevajo najnovejše stanje tehnike ali omogočajo racionalnejšo rabo prostora.
(3) Dopustna so manjša odstopanja od trase elektroenergetskega SN priključka.
VIII. [bookmark: _6q4m4b64l86y]POSEBNE DOLOČBE


37. člen
(vpogled v OPPN)
OPPN je v času uradnih ur na vpogled na pristojnem oddelku za prostor Občine Brežice.
38. člen
(inšpekcijsko nadzorstvo)
Nadzor nad izvajanjem tega odloka izvajajo pristojne inšpekcijske službe.
IX.  PREHODNE IN KONČNE DOLOČBE
[bookmark: _wasp3skts9dd]
39. člen
(uporaba zemljišč do začetka izvajanja OPPN)

Zemljišča se do izvedbe ureditev, ki jih določa ta OPPN, uporabljajo za enak namen, kot so se uporabljala pred veljavnostjo tega odloka. 
40. člen
(usmeritve za določitev meril in pogojev po prenehanju veljavnosti OPPN)
(1) Po prenehanju veljavnosti tega OPPN se na območju uporabljajo določila veljavnega občinskega prostorskega načrta (OPN), ki ureja to območje.
(2) V primeru prenehanja obratovanja fotonapetostne elektrarne se območje sanira in vzpostavi v prvotno stanje oziroma v stanje, ki omogoča nadaljnjo kmetijsko rabo.
(3) Odstranijo se vsi objekti in naprave, ki niso več v funkciji, vključno s temelji in opremo, zemljišče pa se uredi v prvotno stanje.


[bookmark: _pint0kcvedqm][bookmark: _b74q3dsttai6]41 člen
[bookmark: _btet2bdwimxd](uveljavitev in objava)
Ta odlok začne veljati petnajsti dan po objavi v Uradnem listu Republike Slovenije.

